Propunere de REGULAMENT AL PARLAMENTULUI EUROPEAN ŞI AL CONSILIULUI De modificare a Regulamentului (CE) nr. 273/2004 privind precursorii drogurilor /* COM/2012/0548 final - 2012/0261 (COD) */





EXPUNERE DE MOTIVE 1. CONTEXTUL PROPUNERII Contextul general Un număr semnificativ de produse chimice sunt utilizate într-o gamă largă de procese industriale importante (de exemplu, în sinteza materialelor plastice, a produselor farmaceutice și cosmetice, a detergenților și aromelor) și sunt comercializate pentru aceste utilizări licite pe piețele regionale și globale. Cu toate acestea, unele dintre aceste substanțe chimice pot fi utilizate abuziv pentru fabricarea ilegală a stupefiantelor și a substanțelor psihotrope. Produsele chimice produse în scopuri legale și care pot fi utilizate abuziv la fabricarea stupefiantelor se numesc precursori ai drogurilor. Precursorii drogurilor sunt rareori produși de către infractorii care intenționează să îi folosească în fabricarea ilicită de stupefiante, întrucât producția lor necesită adesea importante infrastructuri industriale. Prin urmare, infractorii încearcă să deturneze aceste substanțe din comerțul legal. Comerțul cu precursori ai drogurilor nu este interzis ca atare datorită gamei largi de utilizări legitime. Cu toate acestea, pentru a preveni deturnarea acestora către fabricarea ilicită de stupefiante, a fost instituit un cadru de reglementare specific la nivel internațional prin articolul 12 din Convenția Organizației Națiunilor Unite împotriva traficului ilicit de stupefiante și de substanțe psihotrope (denumită în continuare „ Convenția ONU din 1988 ”). Uniunea Europeană este parte a Convenției și și-a pus în aplicare obligațiile prin Regulamentul (CE) nr. 273/2004 care guvernează monitorizarea comerțului interior al UE cu precursori ai drogurilor, respectiv Regulamentul (CE) nr. 111/2005 care guvernează comerțul exterior. Cadrul de reglementare al Uniunii prevede monitorizarea și controlul comerțului legal cu precursori ai drogurilor. Operatorii, precum fabricanții, distribuitorii, brokerii, importatorii, exportatorii și comercianții cu ridicata de produse chimice implicați în comerțul legal de precursori de droguri sunt obligați să ia măsuri împotriva furturilor, să își verifice clienții, să detecteze tranzacții suspecte și să le semnaleze autorităților. Acest parteneriat între sectorul industrial și autorități este vital pentru funcționarea cadrului de reglementare. Autoritățile publice monitorizează exercitarea în mod corespunzător, de către societățile care utilizează precursori de droguri, a obligațiilor acestora în temeiul legislației prin efectuarea de inspecții la fața locului și prin proceduri precum acordarea de licențe și luarea în evidență. Motivele și obiectivele propunerii Traficanții cumpăra precursori de droguri de care au nevoie din diferite regiuni ale lumii și exploatează în favoarea lor punctele slabe ale mecanismelor de control. Prezenta propunere are scopul de a aborda un punct slab specific care a fost reperat în Uniunea Europeană, în condițiile în care largi cantități de anhidridă acetică (denumită în continuare „AA”), principalul precursor de droguri al heroinei, au fost deturnate din comerțul interior al UE: în 2008, 75% din confiscările de AA la nivel mondial au avut loc în UE. Utilizarea heroinei contribuie deja din anii 1970 la rezolvarea problemelor de sănătate în Europa. Aceasta este responsabilă în continuare de cele mai mari rate ale morbidității și mortalității cauzate de consumul de droguri în Uniunea Europeană. Deși cantitățile de AA confiscate în UE au scăzut foarte mult începând cu 2008, OICS[1] menționează în continuare în rapoartele sale anuale faptul că măsurile de control din legislația europeană nu sunt suficient de stricte pentru a evita deturnarea precursorului principal al heroinei din comerțul interior al UE. La 7 ianuarie 2010, Comisia Europeană a adoptat un Raport privind punerea în aplicare și funcționarea legislației UE existente în privința precursorilor de droguri[2], în care s-a concluzionat faptul că legislația funcționează în general bine, identificându-se totuși anumite puncte slabe. Raportul a cuprins recomandări privind posibilitățile de abordare a acestor puncte slabe[3]. Prezenta propunere abordează, prin modificarea Regulamentului (CE) nr. 273/2004, recomandarea din Raportul Comisiei de a îmbunătăți măsurile de prevenire a deturnării din comerțul interior al UE a AA, principalul precursor al heroinei, prin extinderea cerinței privind înregistrarea, care se aplică în prezent doar operatorilor care introduc AA pe piață, pentru a include, de asemenea, utilizatorii substanței, și prin consolidarea prevederilor legate de înregistrarea armonizată în vederea asigurării unui nivel și mai echitabil al concurenței, pentru a proteja piața internă și a evita adoptarea de măsuri naționale divergente. Coerența cu alte politici și obiective ale Uniunii Prezenta propunere este coerentă în întregime cu obiectivele Strategiei UE în materie de droguri pentru perioada 2005-2012[4] și cu Planul de Acțiune al UE în materie de droguri (2009-2012)[5], care stabilesc obiective pentru reducerea deturnării și traficului în/via Uniunea Europeană de precursori de droguri utilizați la fabricarea de droguri ilegale. Întrucât problematica drogurilor este un fenomen complex, aceasta necesită o abordare multidisciplinară legată de reducerea cererii și a ofertei[6]. Prevenirea deturnării și a traficului de precursori de droguri urmărește reducerea ofertei de droguri ilicite – obiectivul final fiind obținerea unui nivel ridicat de protecție, bunăstare și coeziune socială pentru cetățenii UE prin prevenirea și reducerea utilizării de droguri în conformitate cu Strategia UE în materie de droguri. Serviciile Comisiei Europene efectuează în prezent o evaluare a Strategiei UE în materie de droguri pentru perioada 2005-2012; în vederea pregătirii Strategiei UE în materie de droguri pentru perioada începând cu 2013[7]. Cu toate acestea, evaluarea susmenționată nu pune sub semnul întrebării dimensiunea „reducerea ofertei” (care include prevenirea deturnării precursorilor de droguri), iar faptul că Uniunea este parte la articolul 12 din Convenția ONU din 1988 îi impune oricum acesteia să depună eforturi pentru a atinge obiectivul referitor la prevenirea deturnării precursorilor de droguri. Un nivel înalt de protecție a sănătății umane este un principiu de bază al tratatului, care trebuie luat în considerare în definirea și implementarea tuturor politicilor și activităților UE. Controlul deturnării precursorilor de droguri contribuie la protecția sănătății umane, în mod specific în domeniul efectelor negative ale drogurilor asupra sănătății, referitor la care tratatul invită Uniunea să completeze acțiunile statelor membre privind prevenirea utilizării drogurilor[8]. De asemenea, inițiativa este în conformitate cu principiul tratatului conform căruia Uniunea depune eforturi pentru a garanta un nivel înalt de securitate prin măsuri de prevenire și combatere a crimei, precum și prin măsuri de coordonare și cooperare între autoritățile polițienești și alte autorități competente[9]. 2. REZULTATELE CONSULTĂRILOR CU PĂRŢILE INTERESATE ŞI EVALUĂRILE IMPACTULUI Consultări ale părților interesate, obținerea și utilizarea expertizei În 2009 și la începutul lui 2010, serviciile Comisiei au consultat toate părțile interesate în privința implementării Regulamentului (CE) nr. 273/2004 și și-au prezentat concluziile într-un raport către Parlamentul European și Consiliu, care a fost adoptat la 7 ianuarie 2010[10]. În mai 2010, Consiliul a adoptat concluzii cu privire la raportul Comisiei, recunoscând importanța continuării cooperării active dintre autorități și industrie și a îmbunătățirii punerii în aplicare a legislației europene. Consiliul a invitat Comisia să instituie un program de lucru pentru a aborda punctele slabe identificate ale legislației în cadrul cooperării cu statele membre și pentru a propune modificări legislative înainte de sfârșitul lui 2011, după evaluarea minuțioasă a impactului potențial al acestora asupra autorităților și operatorilor economici din statele membre[11]. Ulterior, Comisia a elaborat șase opțiuni posibile de politici (a se vedea secțiunea următoare pentru detalii) și le-a discutat cu statele membre și cu reprezentanți ai industriei în cadrul unei reuniuni speciale din iunie 2010 a Grupului de lucru privind precursorii de droguri. Statele membre și părțile interesate din industrie au fost consultate ulterior în privința celor șase opțiuni prin intermediul unei consultări scrise, efectuate între 23 iulie și 18 octombrie 2010. Au fost identificate trei grupuri țintă principale: producătorii și comercianții (operatorii), utilizatorii finali, precum și autoritățile competente ale statelor membre. În plus, de la 1 octombrie până la 24 noiembrie 2010 a avut loc o consultare a IMM-urilor prin intermediul Enterprise Europe Network, pentru a se asigura că au fost luate în considerare preocupările unui anumit grup țintă, și anume al utilizatorilor finali ai precursorilor de droguri, dintre care cea mai mare parte sunt IMM-uri. În sfârșit, Comisia s-a adresat unui consultat extern pentru a comanda un studiu destinat evaluării în detaliu a costurilor administrative pe care le-ar implica fiecare din opțiunile de politici asupra societăților și autorităților. Evaluarea impactului Dat fiind că principala sursă a problemelor este controlul insuficient exercitat de autoritățile competente asupra tuturor operatorilor economici care participă la comerțul legitim cu precursori de droguri, toate opțiunile de politici urmăresc îmbunătățirea controlului prin consolidarea obligațiilor de raportare, notificare sau înregistrare impuse asupra operatorilor economici. Au fost analizate impacturile următoarelor șase opțiuni de politică: – Opțiunea 1 (opțiune de bază): nicio măsură: legislația actuală a UE va rămâne neschimbată; – Opțiunea 2: consolidarea obligațiilor de raportare; – Opțiunea 3: norme și obligații consolidate care le revin operatorilor legate de declarațiile clienților, din partea utilizatorilor finali; – Opțiunea 4: impune operatorilor să notifice autorităților în mod sistematic noii utilizatori finali pentru a permite verificarea; – Opțiunea 5: impune înregistrarea utilizatorilor finali și consolidarea cerințelor privind înregistrarea; – Opțiunea 6: transferul substanței AA din categoria 2 în categoria 1 a substanțelor clasificate. Pentru opțiunile 2 – 5, au fost analizate două subopțiuni, și anume fie limitarea acestora în mod specific la AA, fie aplicarea lor în cazul tuturor substanțelor clasificate în categoria 2. Concluzia generală a evaluării impactului[12] a fost că opțiunea 4 (numai pentru AA) și opțiunea 5 (numai pentru AA) ar reprezenta alegeri bune în vederea abordării obiectivelor identificate. Ambele opțiuni ar avea efecte asupra IMM-urilor, întrucât utilizatorii finali care utilizează AA sunt în principal IMM-uri, dar opțiunea 5 ar fi mai puțin constrângătoare decât opțiunea 4 în ceea ce privește costurile anuale pentru întreprinderi (cu condiția ca autoritățile să nu transfere toate costurile, prin impunerea de taxe, către utilizatorii înregistrați), un argument care este deosebit de important pentru IMM-uri. În ansamblu, sprijinul politic puternic de care se bucură opțiunea 5 din partea majorității statelor membre, laolaltă cu opiniile exprimate la nivel internațional, conform cărora legislația europeană nu impune un control mai sistematic al (tuturor) utilizatorilor finali ai substanței AA, coroborate cu constrângerile oarecum mai reduse asupra IMM-urilor, înclină în final balanța în favoarea opțiunii 5. 3. ELEMENTE JURIDICE ALE PROPUNERII Temei juridic Temeiul juridic al propunerii este articolul 114 din Tratatul privind funcționarea Uniunii Europene (TFUE). Articolul 114 are obiectivul de a stabili o piață internă garantând în același timp un nivel ridicat de protecție a sănătății umane și a mediului. Principiul subsidiarității Principiul subsidiarității, prevăzut la articolul 5 alineatul (3) din Tratatul privind Uniunea Europeană, se aplică în măsura în care propunerea nu ține de competența exclusivă a Uniunii. Obiectivul general al Regulamentului (CE) nr. 273/2004 este de a preveni deturnarea precursorilor de droguri din comerțul legitim în conformitate cu obligațiile Uniunii în temeiul articolului 12 din Convenția ONU din 1988. Acesta contribuie la combaterea la nivel mondial a fabricării ilicite și a traficului de stupefiante și de substanțe psihotrope, asigurând, în același timp, o bună funcționare a pieței interne pentru precursorii de droguri prin supunerea operatorilor acelorași norme armonizate din cadrul UE, evitând în același timp pe de o parte obstacole inutile în calea comerțului legitim și pe de altă parte sarcini administrative inutile pentru întreprinderi și autoritățile competente. Obiectivul prezentei propuneri, și anume consolidarea măsurilor de control privind substanța AA în scopul de a împiedica deturnarea de pe piața internă a UE, evitând totodată denaturările pieței, nu poate fi realizat în mod satisfăcător de către statele membre în mod individual, iar acțiunea Uniunii va fi mai eficientă din următoarele motive: – Unele state membre consideră că sunt împiedicate, din punct de vedere juridic, să adopte măsurile naționale de control care depășesc cerințele legislației UE în temeiul articolului 10 din Regulamentul (CE) nr. 273/2004, care permite statelor membre să adopte măsuri naționale care sunt necesare pentru a permite autorităților acestora să își exercite atribuțiile de monitorizare și control. Acestea susțin că legislația UE impune măsuri de control doar operatorilor (nicio obligație nu este impusă utilizatorilor finali), fapt care ar trebui înțeles ca o decizie deliberată și obligatorie a legislatorilor UE conform căreia utilizatorii finali nu ar trebui să facă obiectul controalelor în temeiul legislației privind precursorii de droguri. – În schimb, alte state membre iau în considerare efectuarea unor controale de fond la nivel național pe baza articolului 10, sau au efectuat deja astfel de controale, ceea ce a determinat în primul rând abordări diferite ale controlului în diferite state membre, fapt care ar putea dăuna funcționării pieței Uniunii; în al doilea rând, acțiunile individuale izolate din statele membre riscă să transfere problema de la un stat membru la altul, dat fiind că traficanții vor exploata „cea mai slabă verigă” de pe piața Uniunii. O combinație de măsuri diferite la nivel național nu va fi la fel de eficace ca o abordare armonizată la nivelul UE. De asemenea, acest lucru este confirmat de faptul că atât statele membre, cât și sectoarele industriale în cauză au solicitat Comisiei să acționeze pentru menținerea pieței interne în condiții de concurență echitabile și nu să se bazeze prea mult pe măsuri naționale suplimentare. Principiul proporționalității Această propunere nu depășește ceea ce este necesar pentru realizarea obiectivelor avute în vedere, în conformitate cu principiul proporționalității, prevăzut la articolul 5 alineatul (4) din Tratatul privind Uniunea Europeană. Prin prevenirea deturnării precursorilor de droguri din comerțul legal către fabricarea ilicită de droguri, se așteaptă ca propunerea să contribuie la lupta împotriva traficului ilicit de stupefiante și substanțe psihotrope și, prin urmare, să protejeze cetățenii de efectele nocive asupra sănătății legate de dependența de droguri. Mai mult, prin garantarea faptului că operatorii și utilizatorii implicați în comerțul legal al acestor precursori de droguri fac obiectul unor norme armonizate, ar trebui să se asigure o funcționare adecvată a pieței Uniunii prin evitarea obstacolelor inutile din calea acestui comerț legitim și prin reducerea sarcinilor administrative pentru operatori și pentru autoritățile competente. Propunerea abordează doar deficiențele identificate în evaluarea privind funcționarea și punerea în aplicare a regulamentelor privind precursorii de droguri, și anume prin impunerea înregistrării nu numai operatorilor care introduc AA pe piață, ci și utilizatorilor care dețin AA pentru propriul uz sau pentru prelucrarea acestei substanțe (este vorba de utilizatorii finali). Propunerea nu extinde la alte substanțe clasificate în categoria 2 dispozițiile propuse pentru substanța AA . Alegerea instrumentului Instrumentul juridic ales este un regulament deoarece obiectivul acestuia este armonizarea normelor aplicabile operatorilor economici (utilizatorii finali) care folosesc AA pentru uz propriu sau pentru prelucrare. Acest regulament modifică regulamentul actual (CE) nr. 273/2004. Principalele dispoziții ale propunerii Propunerea introduce obligația ca utilizatorii finali de AA să obțină o înregistrare, ca cea deja existentă pentru operatorii care introduc substanța pe piață, și consolidează normele privind înregistrarea în cauză. În plus, aceasta propune stabilirea și actualizarea unei baze de date europene privind precursorii de droguri, în vederea modernizării colectării informațiilor furnizate de către statele membre cu privire la confiscări și transporturi interceptate de precursori de droguri, în conformitate cu actualul articol 13 din Regulamentul (CE) nr. 273/2004, și să creeze o listă actualizată în mod regulat a operatorilor și utilizatorilor autorizați din UE care comercializează sau utilizează în mod legal precursori de droguri, precum și să permită operatorilor să pună la dispoziția autorităților competente, în mod succint, informații cu privire la tranzacțiile lor cu substanțe clasificate în conformitate cu actualul articol 8 alineatul (2) din Regulamentul (CE) nr. 273/2004. În fine, proiectul de regulament adaptează dispozițiile din Regulamentul (CE) nr. 273/2004 privind fosta procedură a comitetelor la noile norme ale Tratatului de la Lisabona. 4. IMPLICAŢII BUGETARE Propunerea nu are implicații pentru bugetul Uniunii Europene, deoarece nu sunt necesare resurse suplimentare pentru punerea în aplicare a acțiunilor propuse. Resursele necesare pentru implementarea bazei de date europene sunt deja incluse în alocările acordate pe parcursul procedurii bugetare și în cadrul liniei pentru piața internă. Prin urmare, aceasta nu are implicații bugetare dincolo de creditele deja prevăzute pentru anii următori în programarea oficială a Comisiei. 5. INFORMAŢII SUPLIMENTARE – Propunerea face obiectul unei notificări adresate OMC în cadrul Acordului BTC. – Actul propus are relevanță pentru Spațiul Economic European (SEE). – Actul propus include perioade de tranziție pentru intrarea în vigoare a noilor obligații privind înregistrarea utilizatorilor finali ai AA. – Actul propus conține o clauză de revizuire pentru a evalua dacă Regulamentul modificat fi fost eficient în combaterea activităților de deturnare a substanței AA. 2012/0261 (COD) Propunere de REGULAMENT AL PARLAMENTULUI EUROPEAN ŞI AL CONSILIULUI De modificare a Regulamentului (CE) nr. 273/2004 privind precursorii drogurilor (Text cu relevanță pentru SEE) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 114, având în vedere propunerea Comisiei Europene, după transmiterea proiectului actului legislativ către parlamentele naționale, având în vedere avizul Comitetului Economic și Social European[13], având în vedere avizul Autorității Europene pentru Protecția Datelor[14], hotărând în conformitate cu procedura legislativă ordinară, întrucât: (1) Având în vedere articolul 16 din regulamentul (CE) nr. 273/2004 al Parlamentului European și al Consiliului din 11 februarie 2004 privind precursorii drogurilor[15], Comisia a adoptat la 7 ianuarie 2010 un raport către Consiliu și Parlamentul European privind punerea în aplicare și funcționarea legislației UE actuale privind precursorii de droguri[16]. (2) În raportul respectiv, Comisia a recomandat continuarea analizării modalităților de consolidare a controlului comerțului cu anhidridă acetică (substanță clasificată în categoria 2) în vederea unei mai bune preveni a deturnării anhidridei acetice pentru producerea ilicită de heroină. (3) În concluziile sale din 25 mai 2010 privind funcționarea și punerea în aplicare a legislației UE în materie de precursori ai drogurilor, Consiliul a invitat Comisia să propună modificări legislative după evaluarea impactului potențial al acestora asupra autorităților competente și a operatorilor economici. (4) Definiția substanțelor clasificate ar trebui clarificată: termenul „preparat farmaceutic” utilizat în Convenția Organizației Națiunilor Unite împotriva traficului ilicit de stupefiante și substanțe psihotrope, adoptată la Viena la 19 decembrie 1988, (denumită în continuare „Convenția Organizației Națiunilor Unite”) ar trebui înlocuit cu terminologia relevantă din legislația Uniunii, și anume cu „medicamente”, iar termenul „alte preparate” ar trebui eliminat deoarece duce la duplicarea termenului „amestecuri”, care a fost deja utilizat în definiție. (5) Ar trebui introdusă o definiție a termenului „utilizator” pentru societățile care dețin substanțe în alte scopuri decât introducerea lor pe piață. (6) Ar trebui să se clarifice faptul că societățile care folosesc substanțe clasificate în categoria 1 pentru alte scopuri decât introducerea lor pe piață sunt obligate să obțină o autorizație în acest sens. (7) Ar trebui introduse norme mai detaliate privind înregistrarea pentru a asigura condiții uniforme de înregistrare în toate statele membre pentru substanțele clasificate în categoria 2 din anexa I. Pentru substanțele clasificate într-o nouă subcategorie 2A în anexa I, nu doar operatorii, ci și utilizatorii ar trebui să facă obiectul unei obligații de înregistrare. (8) Pentru a garanta competitivitatea microîntreprinderilor, acestea nu ar trebui să facă obiectul niciunei taxe pentru obținerea unei înregistrări sau a unei autorizații. (9) Ar trebui prevăzute dispoziții explicite pentru a clarifica faptul că statele membre au posibilitatea de a acționa în legătură cu tranzacțiile suspecte cu substanțe neclasificate, pentru a le permite acestora să reacționeze mai rapid cu privire la noile tendințe privind producerea ilicită de droguri. (10) Ar trebui creată o bază de date europeană privind precursorii de droguri pentru a simplifica raportarea de către statele membre a confiscărilor și a transporturilor interceptate, a crea un registru european al operatorilor și utilizatorilor care dețin o licență sau o înregistrare, fapt care va facilita verificarea legitimității tranzacțiilor comerciale care implică substanțe clasificate, și a permite operatorilor să furnizeze autorităților competente informații cu privire la tranzacțiile lor legale care implică substanțe clasificate. (11) Regulamentul (CE) nr. 273/2004 prevede prelucrarea datelor. O astfel de prelucrare a datelor poate include și date cu caracter personal, care ar trebui prelucrate în conformitate cu legislația Uniunii. (12) Anhidrida acetică, clasificată în prezent în categoria 2 din anexa I, ar trebui inclusă într-o nouă subcategorie 2A din anexa I pentru a permite întărirea controlului asupra comerțului cu aceasta. Restul substanțelor din categoria 2 ar trebui incluse într-o nouă subcategorie 2B. (13) Regulamentul (CE) nr. 273/2004 conferă atribuții Comisiei în vederea punerii în aplicare a unora dintre dispozițiile acestuia, care trebuie exercitate în conformitate cu procedurile stabilite în Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei[17]astfel cum a fost modificată prin Decizia 2006/512/CE a Consiliului[18] (14) Ca urmare a intrării în vigoare a Tratatului de la Lisabona, aceste competențe trebuie aliniate la articolele 290 și 291 din Tratatul privind funcționarea Uniunii Europene. (15) Pentru îndeplinirea obiectivelor Regulamentului (CE) nr. 273/2004, atribuțiile de adoptare a actelor legislative în conformitate cu articolul 290 din Tratatul privind Funcționarea Uniunii Europene ar trebui delegate Comisiei în ceea ce privește specificarea cerințelor și condițiilor privind acordarea licenței și a înregistrării, obținerea și utilizarea declarațiilor vamale, documentarea și etichetarea amestecurilor, furnizarea de către operatori a informațiilor referitoare la tranzacțiile care implică substanțe clasificate, înscrierea în registrul european a operatorilor și utilizatorilor care au obținut o licență sau o înregistrare, precum și privind modificarea anexelor. Este deosebit de important ca, în timpul lucrărilor sale pregătitoare, Comisia să organizeze consultări adecvate, inclusiv la nivel de experți. (16) În momentul pregătirii și elaborării actelor delegate, Comisia garantează transmiterea simultană, promptă și adecvată a documentelor relevante către Parlamentul European și Consiliu. (17) În vederea asigurării unor condiții uniforme de punere în aplicare a Regulamentului (CE) nr. 273/2004, ar trebui conferite competențe de executare Comisiei. Aceste competențe ar trebui exercitate în conformitate cu Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie[19]. (18) Procedura de examinare ar trebui utilizată pentru adoptarea actelor de punere în aplicare în vederea stabilirii de detalii cu privire la modul în care declarațiile clienților ar trebui furnizate în format electronic și pentru stabilirea de detalii cu privire la modul de înregistrare într-o bază de date europeană a informațiilor privind tranzacțiile cu substanțe clasificate efectuate de operatori. (19) Deoarece obiectivele prezentului regulament, și anume consolidarea normelor privind înregistrarea operatorilor care introduc pe piața internă sau care dețin substanțe clasificate în categoria 2, în special anhidridă acetică, în scopul de a preveni deturnarea acestora pentru producerea ilicită de droguri, nu pot fi realizate în mod satisfăcător de către statele membre (deoarece traficanții profită de diferențele existente la nivel național privind înregistrarea și își transferă activitățile ilicite acolo unde precursorii de droguri sunt mai ușor de deturnat) și, prin urmare, pot fi mai bine realizate la nivelul Uniunii, Uniunea poate adopta măsuri, în conformitate cu principiul subsidiarității, astfel cum este prevăzut la articolul 5 din Tratatul privind Uniunea Europeană. În conformitate cu principiul proporționalității, astfel cum este enunțat în articolul susmenționat, prezentul regulament nu depășește ceea ce este necesar pentru atingerea acestor obiective. Regulamentul (CE) nr. 273/2004 ar trebui, prin urmare, modificat în mod corespunzător, ADOPTĂ PREZENTUL REGULAMENT: Articolul 1 Regulamentul (CE) nr. 273/2004 se modifică după cum urmează: (1) Articolul 2 se modifică după cum urmează: (a) litera (a) se înlocuiește cu următorul text: „ (a) «substanță clasificată» înseamnă orice substanță utilizată pentru fabricarea ilicită de stupefiante sau de substanțe psihotrope și enumerată în anexa I, inclusiv amestecuri și produse naturale care conțin astfel de substanțe. Acest termen exclude produsele naturale și amestecurile care conțin substanțe clasificate și care sunt compuse în așa fel încât substanțele clasificate nu pot fi utilizate direct sau extrase prin mijloace gata de utilizare sau viabile din punct de vedere economic, precum și medicamentele în sensul articolului 1 alineatul (2) din Directiva 2001/83/CE a Parlamentului European și a Consiliului[20];” (b) se adaugă următoarea literă (h): „(h) «utilizator» înseamnă orice persoană fizică sau juridică care deține o substanță clasificată și este implicată în prelucrarea, formularea, consumul, depozitarea, păstrarea, tratarea, încărcarea în recipiente, transferul dintr-un recipient în altul, amestecarea, transformarea sau orice altă utilizare a substanțelor clasificate.” (2) Articolul 3 se modifică după cum urmează: (a) alineatele (2) și (3) se înlocuiesc cu următorul text: „2. Pentru a putea deține sau introduce pe piață substanțe clasificate în categoria 1 din anexa I, operatorii și utilizatorii trebuie să obțină o autorizație de la autoritățile competente. Acestea pot acorda autorizații speciale farmaciilor, dispensarelor veterinare, anumitor categorii de autorități publice sau forțelor armate. Astfel de autorizații speciale sunt valabile numai pentru utilizarea substanțelor clasificate din categoria 1 din anexa I în domeniile de activitate oficiale ale operatorilor în cauză. 3. Orice operator care deține o autorizație menționată la alineatul (2) furnizează substanțe clasificate în categoria 1 din anexa I numai operatorilor sau utilizatorilor care dețin o astfel de autorizație și au semnat o declarație a clientului, astfel cum se prevede la articolul 4 alineatul (1).” (b) alineatul (5) se înlocuiește cu următorul text: „5. Fără a aduce atingere alineatului (9), autoritățile competente pot fie să limiteze valabilitatea autorizației la o perioadă de cel mult trei ani, fie să îi oblige pe operatori să demonstreze, la intervale de cel mult trei ani, că îndeplinesc în continuare condițiile pe baza cărora a fost acordată autorizația. În autorizație se menționează operațiunea sau operațiunile pentru care aceasta a fost acordată, precum și substanțele în cauză. Autorizațiile speciale în sensul alineatului (2) se acordă în principiu pe durată nelimitată, dar pot fi revocate sau suspendate de autoritățile competente în condițiile prevăzute la alineatul (4) a treia teză.” (c) alineatul (6) se înlocuiește cu următorul text: „6. Începând cu [18 luni de la data publicării], operatorii trebuie să obțină o înregistrare din partea autoritățile competente, înainte de introducerea pe piață a substanțelor clasificate în categoria 2 din anexa I. În plus, utilizatorii sunt obligați să obțină o înregistrare din partea autorităților competente înainte de a deține substanțe clasificate în subcategoria 2A din anexa I. Înregistrările speciale pot fi acordate de către autoritățile competente farmaciilor, dispensarelor veterinare, anumitor categorii de autorități publice sau forțelor armate. Astfel de înregistrări sunt considerate valabile numai pentru utilizarea substanțelor clasificate în categoria 2 din anexa I în cadrul domeniilor de activitate oficiale ale operatorilor sau utilizatorilor în cauză.” (d) se inserează următoarele alineate (6a) și (6b): „6a. Orice operator care deține o înregistrare menționată la alineatul (6) furnizează substanțe clasificate în subcategoria 2A din anexa I numai altor operatori sau utilizatori care dețin o astfel de înregistrare și au semnat o declarație a clientului, astfel cum se prevede la articolul 4 alineatul (1). 6b. Atunci când examinează acordarea unei înregistrări, autoritățile competente iau în considerare, în special, competența și integritatea solicitantului; înregistrarea trebuie refuzată în cazul în care există motive rezonabile de îndoială privind caracterul adecvat și fiabilitatea solicitantului sau ale persoanei responsabile de comercializarea substanțelor clasificate. Înregistrarea poate fi revocată sau suspendată de autoritățile competente în cazul în care există motive rezonabile pentru a crede că deținătorul nu mai este în măsură să dețină înregistrarea sau că nu mai îndeplinește cerințele pe baza cărora a fost acordată înregistrarea.” (e) la alineatul (7) se adaugă următoarea teză: „Un operator sau utilizator care este o microîntreprindere în sensul articolului 2 alineatul (3) din anexa la Recomandarea Comisiei din 6 mai 2003 privind definirea microîntreprinderilor și a întreprinderilor mici și mijlocii[21] nu are obligația să plătească nicio astfel de taxă.” (f) se adaugă următoarele alineate (8) și (9): „8. Autoritățile competente introduc operatorii și utilizatorii care au obținut o autorizație menționată la alineatul (2) sau o înregistrare menționată la alineatul (6) într-o bază de date europeană privind precursorii de droguri care urmează să fie elaborată de către Comisie, astfel cum se prevede la articolul 13a. 9. Comisia este împuternicită să adopte acte delegate în conformitate cu articolul 15a în ceea ce privește: (a) cerințele și condițiile de acordare a autorizației menționate la alineatul (2); (b) cerințele și condițiile de acordare a înregistrării menționate la alineatul (6); (c) cerințele și condițiile de înscriere într-o bază de date europeană privind precursorii de droguri menționați la alineatul (8) a operatorilor și utilizatorilor care au obținut o autorizație sau o înregistrare.” (3) Articolul 4 se modifică după cum urmează: (a) alineatul (1) se înlocuiește cu următorul text: „1. Fără a aduce atingere alineatului (4), articolelor 6 și 14, orice operator stabilit în Comunitate care îi furnizează unui client o substanță clasificată în categoria 1 sau 2 din anexa I trebuie să primească de la client o declarație în care să se precizeze utilizarea sau utilizările specifice substanțelor clasificate. Pentru fiecare substanță clasificată se furnizează o declarație separată. Declarația menționată mai sus este conformă cu modelul stabilit la punctul 1 din anexa III. În cazul persoanelor juridice, declarația se face pe un document cu antet.” (b) se adaugă alineatul (4) cu următorul text: „4. Comisia este împuternicită să adopte acte delegate în conformitate cu articolul 15a privind cerințele și condițiile pentru obținerea și utilizarea declarațiilor clientului.” (4) La articolul 5 se adaugă următorul alineat (7): „7. Comisia este împuternicită să adopte acte delegate în conformitate cu articolul 15a privind cerințele și condițiile pentru documentația privind amestecurile care conțin substanțe enumerate în anexa I.” (5) La articolul 7 se adaugă un al doilea paragraf, după cum urmează: „Comisia este împuternicită să adopte acte delegate în conformitate cu articolul 15a privind cerințele și condițiile pentru etichetarea amestecurilor care conțin substanțe enumerate în anexa I.” (6) Articolul 8 se înlocuiește cu următorul text: „1 Operatorii notifică de îndată autorităților competente orice împrejurări, cum ar fi comenzile sau tranzacțiile neobișnuite cu substanțe clasificate care urmează să fie introduse pe piață, care sugerează că astfel de substanțe ar putea fi deturnate către fabricarea ilicită de stupefiante sau de substanțe psihotrope. În acest scop, operatorii furnizează orice informații disponibile care să permită autorităților competente să verifice legitimitatea comenzii sau tranzacției relevante. 2. Operatorii furnizează autorităților competente, în formă succintă, informațiile relevante cu privire la tranzacțiile acestora care implică substanțe clasificate. 3. Comisia este împuternicită să adopte acte delegate în conformitate cu articolul 15a privind cerințele și condițiile impuse operatorilor privind furnizarea de informații, astfel cum este prevăzut la alineatul (2).” (7) La articolul 9, alineatul (1) se înlocuiește cu următorul text: „Pentru a facilita cooperarea dintre autoritățile competente, operatori și industria chimică, în special în ceea ce privește substanțele neclasificate, Comisia elaborează și actualizează orientări pentru a oferi asistență industriei chimice.” (8) La articolul 10, alineatul (2) se înlocuiește cu următorul text: „2. Fiecare stat membru poate adopta măsurile necesare pentru a permite autorităților sale competente să controleze și monitorizeze tranzacțiile suspecte cu substanțe neclasificate, în special: (a) să obțină informații privind orice comenzi de substanțe neclasificate sau orice operațiuni care implică astfel de substanțe; (b) să intre în incintele operatorilor pentru a obține dovezi privind tranzacțiile suspecte cu substanțe neclasificate. 3. Autoritățile competente respectă confidențialitatea informațiilor comerciale.” (9) Se inserează următorul articol 13a: „Articolul 13a Baza de date Comisia elaborează o bază de date europeană privind precursorii de droguri cu următoarele funcții: (a) facilitarea comunicării de informații în conformitate cu articolul 13 alineatul (1), a sintezei și analizei acestora la nivelul Uniunii, precum și a raportării către Organismul Internațional de Control al Stupefiantelor în conformitate cu articolul 13 alineatul (2); (b) crearea unui registru european al operatorilor și utilizatorilor cărora le-a fost acordată o autorizație în conformitate cu articolul 3 alineatul (2) sau o înregistrare în conformitate cu articolul 3 alineatul (6); (c) facilitarea sarcinii operatorilor de a furniza autorităților competente informații cu privire la tranzacțiile lor în conformitate cu articolul 8 alineatul (2), în format electronic, astfel cum se specifică în măsurile de punere în aplicare adoptate în temeiul articolului 14 ”. (10) Se introduce următorul articol 13b: „Articolul 13b Protecția datelor 1. Prelucrarea datelor cu caracter personal de către autoritățile competente din statele membre se efectuează în conformitate cu Directiva 95/46/CE[22] și sub supravegherea autorității publice independente a statului membru menționată la articolul 28 din respectiva directivă. 2. Prelucrarea datelor personale de către Comisia Europeană, inclusiv în scopul includerii în baza de date europeană prevăzută la articolul 13a, se efectuează în conformitate cu Regulamentul (CE) nr. 45/2001 al Parlamentului European și al Consiliului[23] și sub supravegherea Autorității Europene pentru Protecția Datelor.” (11) Articolele 14 și 15 se înlocuiesc cu următorul text: „Articolul 14 Acte de punere în aplicare 1. Comisia poate adopta următoarele acte de punere în aplicare: (a) reguli privind modul în care se furnizează în format electronic declarațiile clientului la care se face referire la articolul 4, după caz; (b) reguli privind modul de furnizare în format electronic a informațiilor menționate la articolul 8 alineatul (2), pentru o bază de date europeană, după caz. 2. Actele menționate la alineatul (1) din prezentul articol se adoptă în conformitate cu procedura de examinare menționată la articolul 14a alineatul (2). Articolul 14a Procedura comitetului 1. Comisia este asistată de Comitetul pentru precursorii de droguri instituit prin articolul 30 din Regulamentul (CE) nr. 111/2005 al Consiliului[24]. Comitetul respectiv este un comitet în sensul Regulamentului (UE) nr. 182/2011. 2. În cazul în care se face trimitere la prezentul alineat, se aplică articolul 5 din Regulamentul (UE) nr. 182/2011. Articolul 15 Adaptarea anexelor Comisia este împuternicită să adopte acte delegate, în conformitate cu articolul 15a, pentru a adapta anexele I, II și III la noile tendințe privind deturnarea precursorilor de droguri și pentru a transpune o modificare din tabelele din anexa la Convenția Națiunilor Unite. Articolul 15a Exercitarea delegării de competențe 1. Se conferă Comisiei competența de a adopta acte delegate, sub rezerva condițiilor stabilite la prezentul articol. 2. Competențele delegate menționate la articolul 3 alineatul (9), articolul 4 alineatul (4), articolul 5 alineatul (7), articolul 7, articolul 8 alineatul (2), articolul 13a alineatul (2) și articolul 15 se atribuie pe o perioadă nedeterminată de timp de la [data intrării în vigoare a prezentului regulament de modificare]. 3. Delegarea de competențe menționată la articolul 3 alineatul (9), articolul 4 alineatul (4), articolul 5 alineatul (7), articolul 7, articolul 8 alineatul (2), articolul 13a alineatul (2) și articolul 15 poate fi revocată în orice moment de către Parlamentul European sau de către Consiliu. O decizie de revocare pune capăt delegării de competențe precizată în decizia respectivă. Ea intră în vigoare în ziua următoare publicării deciziei în Jurnalul Oficial al Uniunii Europene sau la o dată ulterioară specificată în decizie. Decizia nu aduce atingere valabilității niciunuia dintre actele delegate aflate deja în vigoare. 4. De îndată ce adoptă un act delegat, Comisia îl notifică simultan Parlamentului European și Consiliului. 5. Un act delegat adoptat în temeiul articolului 3 alineatul (9), al articolului 4 alineatul (4), al articolului 5 alineatul (7), al articolului 7, al articolului 8 alineatul (2), al articolului 13a alineatul (2) și al articolului 15 intră în vigoare numai dacă nici Parlamentul European, nici Consiliul nu prezintă obiecții în termen de două luni de la notificarea actului în cauză către Parlamentul European și Consiliu sau dacă, înainte de expirarea acestui termen, atât Parlamentul European, cât și Consiliul au informat Comisia că nu vor prezenta obiecții. Termenul respectiv se prelungește cu 2 luni la inițiativa Parlamentului European sau a Consiliului.” (12) Articolul 16 se înlocuiește cu următorul text: „Articolul 16 Informații privind măsurile adoptate de statele membre 1. Statele membre informează Comisia cu privire la măsurile pe care le adoptă în temeiul prezentului regulament, în special cu privire la măsurile adoptate în temeiul articolelor 10 și 12. Statul membru comunică, de asemenea, orice modificări ulterioare ale acestor măsuri. 2. Comisia comunică aceste informații celorlalte state membre. 3. Comisia evaluează punerea în aplicare și funcționarea prezentului regulament până la [78 de luni de la data intrării în vigoare a prezentului regulament de modificare].” (13) Anexa I se modifică după cum urmează: (a) titlul anexei I se înlocuiește cu textul următor: „ Lista substanțelor clasificate ”; (b) textul stabilit pentru categoria 2 se înlocuiește cu textul prevăzut în anexa la prezentul regulament; (14) În anexa III, termenul „autorizație/”se elimină. Articolul 2 Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, Pentru Parlamentul European Pentru Consiliu Președintele Președintele ANEXĂ „CATEGORIA 2 SUBCATEGORIA 2A Substanță || Denumirea NC (dacă este diferită) || Cod NC(1) || Nr. CAS(2) Anhidridă acetică || || 2915 24 00 || 108-24-7 Sărurile substanțelor enumerate în această categorie, ori de câte ori există posibilitatea ca acestea să existe. ___________________________________________________________________________ (1) JO L290, 28.10.2002, p.1. (2) Nr. CAS este „numărul de înregistrare Chemical Abstracts Service”, care este un identificator numeric unic corespunzător fiecărei substanțe și structurii acesteia. Numărul CAS este specific fiecărui izomer și fiecărei sări a unui izomer. Trebuie înțeles că numerele CAS pentru sărurile substanțelor enumerate mai sus vor fi diferite de cele date. ___________________________________________________________________________ SUBCATEGORIA 2B Substanță || Denumirea NC (dacă este diferită) || Cod NC(1) || Nr. CAS(2) Acid fenilacetic || || 2916 34 00 || 103-82-2 Acid antranilic || || 2922 43 00 || 118-92-3 Piperidină || || 2933 32 00 || 110-89-4 Permanganat de potasiu || || 2841 61 00 || 7722-64-7 Sărurile substanțelor enumerate în această categorie, ori de câte ori există posibilitatea ca acestea să existe. ___________________________________________________________________________ (1) JO L290, 28.10.2002, p.1. (2) Nr. CAS este „numărul de înregistrare Chemical Abstracts Service”, care este un identificator numeric unic corespunzător fiecărei substanțe și structurii acesteia. Numărul CAS este specific fiecărui izomer și fiecărei sări a unui izomer. Trebuie înțeles că numerele CAS pentru sărurile substanțelor enumerate mai sus vor fi diferite de cele date. ___________________________________________________________________________ FIȘĂ FINANCIARĂ LEGISLATIVĂ PENTRU PROPUNERI 1. CADRUL PROPUNERII/INIȚIATIVEI 1.1. Titlul propunerii/inițiativei 1.2. Domeniul (domeniile) de politică în cauză în structura ABM/ABB 1.3. Tipul propunerii/inițiativei 1.4. Obiective 1.5. Motivul (motivele) propunerii/inițiativei 1.6. Durata acțiunii și impactul financiar al acesteia 1.7. Modul (modurile) de gestionare preconizat(e) 2. MĂSURI DE GESTIONARE 2.1. Dispoziții în materie de monitorizare și raportare 2.2. Sistemul de gestiune și control 2.3. Măsuri de prevenire a fraudelor și a neregulilor 3. IMPACTUL FINANCIAR ESTIMAT AL PROPUNERII/INIȚIATIVEI 3.1. Rubrica (rubricile) din cadrul financiar multianual și linia bugetară (liniile bugetare) afectată (afectate) 3.2. Impactul estimat asupra cheltuielilor 3.2.1. Sinteza impactului estimat asupra cheltuielilor 3.2.2. Impactul estimat asupra creditelor operaționale 3.2.3. Impactul estimat asupra creditelor cu caracter administrativ 3.2.4. Compatibilitatea cu cadrul financiar multianual actual 3.2.5. Participarea terților la finanțare 3.3. Impactul estimat asupra veniturilor FIȘĂ FINANCIARĂ LEGISLATIVĂ PENTRU PROPUNERI 1. CADRUL PROPUNERII/INIȚIATIVEI 1.1. Titlul propunerii/inițiativei Propunerea de regulament al Parlamentului European și al Consiliului de modificare a Regulamentului (CE) nr. 273/2004 privind precursorii drogurilor 1.2. Domeniul (domeniile) de politică în cauză în structura ABM/ABB[25] Titlul 2: Întreprinderi și Industrie Capitolul 02.03: Piața internă a mărfurilor și politicile sectoriale 1.3. Tipul propunerii/inițiativei ¨ Propunere/inițiativă care se referă la o acțiune nouă ¨ Propunerea/inițiativă care se referă la o acțiune nouă ca urmare a unui proiect-pilot/a unei acțiuni pregătitoare[26] X Propunere/inițiativă care se referă la extinderea unei acțiuni existente ¨ Propunere/inițiativă care se referă la o acțiune reorientată către o acțiune nouă 1.4. Obiective 1.4.1. Obiectiv(e) strategic(e) multianual(e) al(e) Comisiei vizat(e) de propunere/inițiativă 1a. Competitivitate pentru creștere economică și ocuparea forței de muncă În urma revizuirii continue a acquis-ului existent privind piața internă și a punerii sale în aplicare, noua propunere legislativă urmărește îmbunătățirea eficienței noii legislații privind precursorii de droguri. 1.4.2. Obiectiv(e) specific(e) și activitatea (activitățile) ABM/ABB în cauză Obiectivul specific nr. Dezvoltarea unei baze de date europene vizează facilitarea schimbului de informații între autoritățile competente ale statelor membre și Comisie, precum și între operatorii economici și autoritățile competente ale statelor membre. Activitatea (activitățile) ABM/ABB în cauză Titlul 2 – Capitolul 02.03 Piața internă de mărfuri și politici sectoriale 1.4.3. Rezultatele și impactul preconizate A se preciza efectele pe care propunerea/inițiativa ar trebui să le aibă asupra beneficiarilor vizați/grupurilor vizate. Obiectivul principal al prezentei propuneri de modificare a Regulamentului (CE) nr. 273/2004 este de a îmbunătăți măsurile de prevenire a deturnării din comerțul interior al UE a anhidridei acetice, principalul precursor al heroinei, prin extinderea cerinței privind înregistrarea, care se aplică în prezent doar operatorilor care introduc anhidridă acetică pe piață, pentru a include, de asemenea, utilizatorii substanței, și prin consolidarea prevederilor legate de înregistrarea armonizată în vederea asigurării unui nivel și mai echitabil al concurenței, pentru a proteja piața internă și a evita adoptarea de măsuri naționale divergente. În plus, aceasta propune crearea și actualizarea permanentă a unei baze de date europene privind precursorii de droguri, în vederea modernizării colectării anuale de informații furnizate de statele membre cu privire la confiscările și interceptările de transporturi de precursori de droguri, în conformitate cu articolul 13 din Regulamentul (CE) nr. 273/2004, precum și actualizarea permanentă a unei liste de operatori și utilizatori din UE , autorizați și înregistrați, care comercializează sau utilizează în mod legal precursori de droguri; Baza de date a UE privind precursorii de droguri are ca scop furnizarea unui instrument modern pentru consolidarea controlului comerțului legitim cu precursori de droguri: - autorităților competente ale statelor membre, în scopul de a le facilita respectarea obligațiilor de raportare față de Comisie, în conformitate cu articolul 13 din Regulamentul (CE) nr. 273/2004 și cu articolul 29 din Regulamentul (CE) nr 1277/2005 al Comisiei; - autorităților competente ale statelor membre și industriei UE în scopul de a le facilita verificarea legitimității clienților potențiali și pentru a reduce sarcinile care revin operatorilor în legătură cu raportarea anuală a tranzacțiilor acestora cu precursori de droguri în conformitate cu articolele 4 și 8.2 din Regulamentul (CE) nr. 273/2004 și cu articolele 17 și 19 din Regulamentul (CE) nr. 111/2005 al Consiliului, - Comisiei, pentru a-i facilita acesteia îndeplinirea obligațiilor față de Organismul Internațional de Control al Stupefiantelor în conformitate cu articolul 13 alineatul (1) din Regulamentul (CE) nr. 273/2004 și cu articolul 32 alineatul (1) din Regulamentul nr. 111/2005, precum și față de statele membre în conformitate cu articolul 29 din Regulamentul (CE) nr. 1277/2005. În fine, propunerea adaptează dispozițiile Regulamentului (CE) nr. 273/2004 privind fosta procedură a comitetelor la noile norme ale Tratatului de la Lisabona. 1.4.4. Indicatori de rezultat și de impact A se preciza indicatorii care permit monitorizarea punerii în aplicare a propunerii/inițiativei. Propunerea de regulament urmărește să îmbunătățească prevenirea deturnării de către traficanți a precursorilor de droguri – în special a anhidridei acetice - din comerțul legitim către producția de droguri ilicite. Tendințele anuale privind deturnarea precursorilor de droguri în UE vor continua să fie colectate și raportate publicului larg, statelor membre și Organismului Internațional de Control al Stupefiantelor. Obiectivul este de a obține o tendință descrescătoare în confiscări și transporturi interceptate. 1.5. Motivul (motivele) propunerii/inițiativei 1.5.1. Cerință (cerințe) de îndeplinit pe termen scurt sau lung Obiectivul principal al propunerii de modificare a Regulamentului (CE) nr. 273/2004 este de a remedia deficiențele identificate în funcționarea regulamentului respectiv în ceea ce privește prevenirea deturnării anumitor precursori de droguri (în special a anhidridei acetice) din comerțul legitim către producția de droguri ilegale, prin controlul și monitorizarea acestui comerț legitim. Baza de date a UE privind precursorii de droguri ar trebui să faciliteze activitățile de control și monitorizare efectuate de statelor membre, precum și sarcinile de raportare pentru statele membre și operatori. 1.5.2. Valoarea adăugată a implicării UE Obiectivul prezentei propuneri, și anume consolidarea măsurilor de control privind anhidrida acetică în scopul de a împiedica deturnarea acesteia de pe piața internă a UE, evitând totodată denaturările pieței, nu poate fi realizat în mod satisfăcător de către statele membre în mod individual, iar acțiunea Uniunii va fi mai eficientă din următoarele motive: 1. Unele state membre consideră că sunt împiedicate, din punct de vedere juridic, să adopte măsurile naționale de control care depășesc cerințele legislației UE în temeiul articolului 10 din Regulamentul (CE) nr. 273/2004, care permite statelor membre să adopte măsurile naționale necesare pentru a permite autorităților acestora să își exercite atribuțiile de monitorizare și control. Acestea susțin că legislația UE impune măsuri de control doar operatorilor (nicio obligație nu este impusă utilizatorilor finali), fapt care ar trebui înțeles ca o decizie deliberată și obligatorie a legislatorilor UE conform căreia utilizatorii finali nu ar trebui să facă obiectul controalelor în temeiul legislației privind precursorii de droguri. 2. În schimb, alte state membre iau în considerare efectuarea unor controale de fond la nivel național pe baza articolului 10, sau au efectuat deja astfel de controale, ceea ce a determinat în primul rând abordări diferite ale controlului în diferite state membre, fapt care ar putea dăuna funcționării pieței Uniunii; în al doilea rând, acțiunile individuale izolate din statele membre riscă să transfere problema de la un stat membru la altul, dat fiind că traficanții vor exploata „cea mai slabă verigă” de pe piața Uniunii. O combinație de măsuri diferite la nivel național nu va fi la fel de eficace ca o abordare armonizată la nivelul UE. De asemenea, acest lucru este confirmat de faptul că atât statele membre, cât și sectoarele industriale în cauză au solicitat Comisiei să acționeze pentru menținerea pieței interne în condiții de concurență echitabile și nu să se bazeze prea mult pe măsuri naționale suplimentare. 1.5.3. Învățăminte desprinse din experiențele anterioare similare Comisia a efectuat o analiză exhaustivă a funcționării actualului Regulament (CE) nr. 273/2004, iar la 7 ianuarie 2010, Comisia Europeană a adoptat un Raport privind punerea în aplicare și funcționarea legislației UE în materie de monitorizare și control al comerțului cu precursori de droguri[27]. Deși Comisia a concluzionat în evaluarea sa că legislația funcționează în general bine[28],, aceasta a identificat unele puncte slabe și a făcut recomandări asupra modului de abordare a acestora, inclusiv printr-o modificare a anumitor cerințe impuse substanțelor din categoria 2 – fie în mod specific pentru anhidrida acetică, fie pentru toate substanțele din categoria 2 – în scopul de a descuraja deturnarea de pe piața internă a UE. Obiectivul principal este adoptarea acestei recomandări prevăzute în raportul Comisiei prin modificarea Regulamentului (CE) nr. 273/2004, în principal prin îmbunătățirea măsurilor de prevenire a deturnării din comerțul interior al UE a anhidridei acetice, principalul precursor al heroinei, prin extinderea cerinței privind înregistrarea, care se aplică în prezent doar operatorilor care introduc anhidridă acetică pe piață, pentru a include, de asemenea, utilizatorii substanței, și prin consolidarea prevederilor legate de înregistrarea armonizată în vederea asigurării unui nivel mai echitabil al concurenței, pentru a proteja piața internă și a evita adoptarea de măsuri naționale divergente. 1.5.4. Coerența și posibila sinergie cu alte instrumente relevante Prezenta propunere este pe deplin coerentă cu obiectivele Strategiei UE în materie de droguri 2005-2012 și cu Planul de acțiune al UE în materie de droguri (2009-2012), stabilind drept obiectiv reducerea deturnării și a traficului în/prin Uniune ale precursorilor de droguri utilizați în fabricarea de droguri ilicite, vizând, în cele din urmă, reducerea ofertei de droguri ilicite pentru cetățenii UE, asigurând în același timp un înalt nivel de protecție a sănătății umane, precum și un nivel înalt de siguranță. 1.6. Durata acțiunii și impactul financiar al acesteia ¨ Propunere/inițiativă pe durată determinată – ¨ Propunere/inițiativă în vigoare din [ZZ/LL]AAAA până la [ZZ/LL]AAAA – ¨ Impact financiar din AAAA până în AAAA x Propunere/inițiativă cu durată nelimitată – Punere în aplicare cu o perioadă de creștere în intensitate din ianuarie 2014 până în decembrie 2014, – urmată de o perioadă de funcționare în regim de croazieră de la 1 ianuarie 2015 (data estimată). 1.7. Modul (modurile) de gestionare preconizat(e)[29] x Gestiune centralizată direct de către Comisie ¨ Gestionare centralizată indirectă, cu delegarea sarcinilor de execuție: – ¨ agențiilor executive – ¨ organismelor instituite de Comunități[30] – ¨ organismelor publice naționale/organismelor cu misiune de serviciu public – ¨ persoanelor cărora li se încredințează executarea unor acțiuni specifice în temeiul titlului V din Tratatul privind Uniunea Europeană, identificate în actul de bază relevant în sensul articolului 49 din Regulamentul financiar ¨ Gestionare partajată cu statele membre ¨ Gestionare descentralizată împreună cu țări terțe ¨ Gestionare în comun cu organizații internaționale (a se preciza) Dacă se indică mai multe moduri de gestionare, se furnizează detalii suplimentare în secțiunea „Observații“. Observații 2. MĂSURI DE GESTIONARE 2.1. Dispoziții în materie de monitorizare și raportare A se preciza frecvența și condițiile aferente acestor dispoziții. (1) Statele membre vor comunica Comisiei o dată pe an informațiile privind cazurile în care livrarea de precursori de droguri a fost suspendată sau confiscată. (2) Statele membre vor transmite Comisiei în mod regulat informațiile privind operatorii și utilizatorii autorizați și înregistrați de pe teritoriul național care comercializează sau utilizează sau dețin precursori de droguri, precum și privind tranzacțiile respective ale acestora. (3) Pe de altă parte, Comisia va întocmi, pe baza informațiilor colectate de la statele membre, un raport periodic și va transmite o dată pe an statelor membre și Organismului Internațional de Control al Stupefiantelor informațiile de la nivelul UE privind confiscările și transporturile interceptate de precursori de droguri în Uniune. De asemenea, Comisia va pregăti pentru publicare raportul său anual privind confiscările și transporturile interceptate de precursori de droguri în UE. 2.2. Sistemul de gestiune și control 2.2.1. Riscul (riscurile) identificat(e) Principalele riscuri sunt: - Incapacitatea statelor membre de a-și respecta obligațiile de raportare și/sau de furnizare a informațiilor privind operatorii și utilizatorii autorizați/înregistrați; - Punerea în aplicare neuniformă a legislației în statele membre; - Sisteme de control insuficiente în statele membre, în special privind operatorii și utilizatorii autorizați și/sau înregistrați. 2.2.2. Metode de control preconizate Statele membre au desemnat deja autoritățile competente responsabile cu monitorizarea punerii în aplicare a legislației și cu acordarea autorizațiilor și a înregistrării necesare pentru legitimarea operatorilor și utilizatorilor implicați în comerțul cu precursori de droguri; Punerea în aplicare a legislației este monitorizată prin reuniuni periodice ale autorităților competente naționale desemnate responsabile cu legislația UE privind precursorii de droguri; Gestionarea zilnică a bazei de date a UE privind precursorii de droguri va fi de resortul serviciilor Comisiei responsabile cu pregătirea legislației UE în materie de droguri, în special DG ENTR și DG TAXUD. 2.3. Măsuri de prevenire a fraudelor și a neregulilor A se preciza măsurile de prevenire și protecție existente sau preconizate. Nu a fost identificat niciun risc specific de fraudă sau nereguli. 3. IMPACTUL FINANCIAR ESTIMAT AL PROPUNERII/INIȚIATIVEI 3.1. Rubrica (rubricile) din cadrul financiar multianual și linia bugetară (liniile bugetare) afectată (afectate) · Linii bugetare de cheltuieli existente În ordinea rubricilor și a liniilor bugetare din cadrul financiar multianual. Rubrica din cadrul financiar multianual || Linia bugetară || Tipul cheltuielilor || Contribuție Numărul [Descriere…...….] || Dif./ Nedif. ([31]) || din țări AELS[32] || din țări candidate[33] || din țări terțe || în sensul articolului 18 alineatul (1) litera (aa) din Regulamentul financiar 1a. Competitivitate pentru creștere economică și ocuparea forței de muncă || Articolul 02.03.01 Funcționarea și dezvoltarea pieței interne, în special în materie de notificare, certificare și apropiere sectorială || Diferențiate DA || DA || NU || NU || NU · Noile linii bugetare a căror creare se solicită În ordinea rubricilor și a liniilor bugetare din cadrul financiar multianual. Rubrica din cadrul financiar multianual || Linia bugetară || Tipul cheltuielilor || Contribuție Numărul [Rubrica ….…] || Dif./ Nedif. || din țări AELS || din țări candidate || Din țări terțe || în sensul articolului 18 alineatul (1) litera (aa) din Regulamentul financiar || || || || || || 3.2. Impactul estimat asupra cheltuielilor 3.2.1. Sinteza impactului estimat asupra cheltuielilor milioane EUR (3 zecimale) Rubrica din cadrul financiar multianual: || Numărul 1a || Competitivitate pentru creștere economică și ocuparea forței de muncă DG: ENTR || || || Anul 2014[34] || Anul 2015 || Anul 2016 || Anul 2017 || Anul 2018 || Anul 2019 || Anul 2020[35] || TOTAL  Credite operaționale || || || || || || || || Articolul 02.03.01 — Funcționarea și dezvoltarea pieței interne, în special în materie de notificare, certificare și apropiere sectorială || Angajamente || (1) || 0,045 || 0,045 || 0,045 || 0,045 || 0,045 || 0,045 || 0,045 || 0,315 Plăți || (2) || 0,045 || 0,045 || 0,045 || 0,045 || 0,045 || 0,045 || 0,045 || 0,315 Numărul liniei bugetare || Angajamente || (1a) || || || || || || || || Plăți || (2a) || || || || || || || || Credite cu caracter administrativ finanțate din bugetul anumitor programe[36] || || || || || || || || Numărul liniei bugetare || || (3) || || || || || || || || TOTAL credite pentru DG ENTR || Angajamente || = 1 + 1a + 3 || 0,045 || 0,045 || 0,045 || 0,045 || 0,045 || 0,045 || 0,045 || 0,315 Plăți || = 2 + 2a +3 || 0,045 || 0,045 || 0,045 || 0,045 || 0,045 || 0,045 || 0,045 || 0,315  TOTAL credite operaționale || Angajamente || (4) || || || || || || || || Plăți || (5) || || || || || || || || TOTAL credite cu caracter administrativ finanțate din bugetul anumitor programe || (6) || || || || || || || || TOTAL credite la RUBRICA <….> din cadrul financiar multianual || Angajamente || = 4+ 6 || || || || || || || || Plăți || = 5+ 6 || || || || || || || || În cazul în care propunerea/inițiativa afectează mai multe rubrici:  TOTAL credite operaționale || Angajamente || (4) || || || || || || || || Plăți || (5) || || || || || || || || TOTAL credite cu caracter administrativ finanțate din bugetul anumitor programe || (6) || || || || || || || || TOTAL credite la RUBRICILE 1 - 4 din cadrul financiar multianual (suma de referință) || Angajamente || = 4+ 6 || || || || || || || || Plăți || = 5+ 6 || || || || || || || || Rubrica din cadrul financiar multianual: || 5 || „Cheltuieli administrative” milioane EUR (3 zecimale) DG: ENTR || || Anul 2014 || Anul 2015 || Anul 2016 || Anul 2017 || Anul 2018 || Anul 2019 || Anul 2020 || TOTAL  Resurse umane || || 0,108 || 0,108 || 0,108 || 0,108 || 0,108 || 0,108 || 0,108 || 0,756  Alte cheltuieli administrative || || || || || || || || TOTAL DG ENTR || Credite || 0,108 || 0,108 || 0,108 || 0,108 || 0,108 || 0,108 || 0,108 || 0,756 TOTAL credite la RUBRICA 5 din cadrul financiar multianual || (Total angajamente = Total plăți) || 0,108 || 0,108 || 0,108 || 0,108 || 0,108 || 0,108 || 0,108 || 0,756 milioane EUR (3 zecimale) || || || Anul 2014 || Anul 2015 || Anul 2016 || Anul 2017 || Anul 2018 || Anul 2019 || Anul 2020 || TOTAL TOTAL credite la RUBRICILE 1 - 5 din cadrul financiar multianual || Angajamente || 0,153 || 0,153 || 0,153 || 0,153 || 0,153 || 0,153 || 0,153 || 1,071 Plăți || 0,153 || 0,153 || 0,153 || 0,153 || 0,153 || 0,153 || 0,153 || 1,071 3.2.2. Impactul estimat asupra creditelor operaționale – ¨ Propunerea/inițiativa nu implică utilizarea de credite operaționale – x Propunerea/inițiativa implică utilizarea de credite operaționale, conform explicațiilor de mai jos[37]: Credite de angajament în milioane EUR (cu 3 zecimale) || A se preciza obiectivele și realizările ò || || || Anul 2014 || Anul 2015 || Anul 2016 || Anul 2017 || Anul 2018 || Anul 2019 || Anul 2020 || TOTAL || || REALIZĂRI || || || Tipul realizării[38] || Costul mediu al realizării || Numărul de realizări || Costuri || Numărul de realizări || Costuri || Numărul de realizări || Costuri || Numărul de realizări || Costuri || Numărul de realizări || Costuri || Numărul de realizări || Costuri || Numărul de realizări || Costuri || Număr total de realizări || Total costuri OBIECTIVUL SPECIFIC NR. 1[39]… || || || || || || || || || || || || || || || || || -Realizare || || || 1 || 0,045 || 1 || 0,045 || 1 || 0,045 || 1 || 0,045 || 1 || 0,045 || 1 || 0,045 || 1 || 0,045 || 7 || 0,315 || -Realizare || || || || || || || || || || || || || || || || || || || -Realizare || || || || || || || || || || || || || || || || || || || Subtotal obiectivul specific nr. 1 || || || || || || || || || || || || || || || || || OBIECTIVUL SPECIFIC NR. 2… || || || || || || || || || || || || || || || || || -Realizare || || || || || || || || || || || || || || || || || || || Subtotal obiectivul specific nr. 2 || || || || || || || || || || || || || || || || || COSTURI TOTALE || 1 || 0,045 || 1 || 0,045 || 1 || 0,045 || 1 || 0,045 || 1 || 0,045 || 1 || 0,045 || 1 || 0,045 || 7 || 0,315 || 3.2.3. Impactul estimat asupra creditelor cu caracter administrativ 3.2.3.1. Sinteză – ¨ Propunerea/inițiativa nu implică utilizarea de credite administrative – x Propunerea/inițiativa implică utilizarea de credite administrative, conform explicațiilor de mai jos: milioane EUR (3 zecimale) || Anul 2014 || Anul 2015 || Anul 2016 || Anul 2017 || Anul 2018 || Anul 2019 || Anul 2020 || TOTAL RUBRICA 5 din cadrul financiar multianual || || || || || || || || Resurse umane || 0,108 || 0,108 || 0,108 || 0,108 || 0,108 || 0,108 || 0,108 || 0,756 Alte cheltuieli administrative || || || || || || || || Subtotal RUBRICA 5 din cadrul financiar multianual || || || || || || || || În afara RUBRICII 5[40] din cadrul financiar multianual || || || || || || || || Resurse umane || || || || || || || || Alte cheltuieli de natură administrativă || || || || || || || || Subtotal în afara RUBRICII 5 din cadrul financiar multianual || || || || || || || || TOTAL || 0,108 || 0,108 || 0,108 || 0,108 || 0,108 || 0,108 || 0,108 || 0,756 3.2.3.2. Necesarul de resurse umane estimat – ¨ Propunerea/inițiativa nu implică utilizarea de resurse umane – x Propunerea/inițiativa implică utilizarea de resurse umane, conform explicațiilor de mai jos: Estimarea trebuie exprimată în valoare întreagă (sau cel mult cu o zecimală) || || Anul 2014 || Anul 2015 || Anul 2016 || Anul 2017 || Anul 2018 || Anul 2019 || Anul 2020  Posturi din schema de personal (posturi de funcționari și de agenți temporari) || || 02 01 01 01 (la sediu și în birourile de reprezentare ale Comisiei) || 0,108 || 0,108 || 0,108 || 0,108 || 0,108 || 0,108 || 0,108 || XX 01 01 02 (în delegații) || || || || || || || || XX 01 05 01 (cercetare indirectă) || || || || || || || || 10 01 05 01 (cercetare directă) || || || || || || || ||  Personal extern (în echivalent normă întreagă: ENI)[41] || || XX 01 02 01 (AC, INT, END din „pachetul global”) || || || || || || || || XX 01 02 02 (AC, INT, JED, AL și END în delegații) || || || || || || || || XX 01 04 aa[42] || - la sediu[43] || || || || || || || || - în delegații || || || || || || || || XX 01 05 02 (AC, INT, END în cadrul cercetării indirecte) || || || || || || || || 10 01 05 02 (AC, INT, END - în cadrul cercetării directe) || || || || || || || || Alte linii bugetare (a se preciza) || || || || || || || || TOTAL || 0,108 || 0,108 || 0,108 || 0,108 || 0,108 || 0,108 || 0,108 02 este domeniul de politică sau titlul din buget în cauză. Necesarul de resurse umane va fi acoperit de efectivele de personal ale DG-ului în cauză alocate deja gestionării acțiunii și/sau redistribuite intern în cadrul DG-ului, completate, după caz, prin resurse suplimentare, care ar putea fi alocate DG-ului care gestionează acțiunea în cadrul procedurii de alocare anuală și ținând cont de constrângerile bugetare. Descrierea sarcinilor care trebuie efectuate: Funcționari și agenți temporari || Gestionarea și elaborarea legislației UE cu garantarea unei piețe unice pentru produse chimice – în special pentru precursorii de droguri. Pregătirea, coordonarea și redactarea rapoartelor reuniunilor grupurilor de lucru și ale comitetelor de reglementare pentru a asigura punerea în aplicare uniformă a legislației. Sprijinirea statelor membre și a sectorului industrial. Pregătirea documentelor de orientare relevante, precum și a „întrebărilor și răspunsurilor” convenite, în strânsă cooperare cu autoritățile statelor membre și cu alte părți interesate. Publicarea rapoartelor anuale privind confiscările și transporturile interceptate. Coordonarea întreținerii și dezvoltării în continuare a bazei de date europene privind precursorii de droguri. Răspunsuri la întrebări parlamentare. Pregătirea adaptărilor la progresul tehnic și efectuarea de consultări interservicii. Asigurarea unei strânse cooperări cu DG TAXUD, care este responsabilă de monitorizarea comerțului exterior cu precursori de droguri. Personal extern || 3.2.4. Compatibilitatea cu cadrul financiar multianual actual – x Propunerea/inițiativa este compatibilă cu cadrul financiar multianual 2014-2020. – ¨ Propunerea/inițiativa necesită o reprogramare a rubricii corespunzătoare din cadrul financiar multianual. A se explica reprogramarea necesară, precizându-se liniile bugetare în cauză și sumele aferente. – ¨ Propunerea/inițiativa necesită recurgerea la instrumentul de flexibilitate sau la revizuirea cadrului financiar multianual[44]. A se explica necesitatea efectuării acestei acțiuni, precizând rubricile și liniile bugetare în cauză, precum și sumele aferente. 3.2.5. Participarea terților la finanțare – x Propunerea/inițiativa nu prevede cofinanțare din partea terților – ¨ Propunerea/inițiativa prevede cofinanțare, estimată în cele ce urmează: Credite de angajament în milioane EUR (cu 3 zecimale) || Anul N || Anul N+1 || Anul N+2 || Anul N+3 || a se introduce numărul de ani necesar pentru a reflecta durata impactului (cf. punctul 1.6) || Total A se preciza organismul care asigură cofinanțarea || || || || || || || || TOTAL credite cofinanțate || || || || || || || || 3.3. Impactul estimat asupra veniturilor – x Propunerea/inițiativa nu are impact financiar asupra veniturilor. – ¨ Propunerea/inițiativa are următorul impact financiar: – ¨ asupra resurselor proprii – ¨ asupra veniturilor diverse milioane EUR (3 zecimale) Linia bugetară pentru venituri: || Credite disponibile pentru exercițiul bugetar în curs || Impactul propunerii/inițiativei[45] Anul N || Anul N+1 || Anul N+2 || Anul N+3 || …a se insera numărul de coloane necesar pentru a reflecta durata impactului (a se vedea punctul 1.6) Articolul……… || || || || || || || || Pentru diversele venituri alocate, a se preciza linia bugetară (liniile bugetare) de cheltuieli afectată (afectate). … A se preciza metoda de calcul a impactului asupra veniturilor. … [1] Organismul Internațional de Control al Stupefiantelor din cadrul Națiunilor Unite. [2] Raportul Comisiei către Consiliu și Parlamentul European în temeiul articolului 16 din Regulamentul (CE) nr. 273/2004 al Parlamentului European și al Consiliului din 11 februarie 2004 și al articolului 32 din Regulamentul (CE) nr. 111/2005 al Consiliului privind punerea în aplicare și funcționarea legislației comunitare în materie de monitorizare și control al comerțului cu precursori de droguri, COM(2009)709 final, disponibil la adresa următoare: http://eur‑lex.europa.eu/LexUriServ/LexUriServ.do?uri=COM:2009:0709:FIN:en:PDF. [3] Pentru informații suplimentare, a se vedea Secțiunea 4.2.2. „Puncte tari și puncte slabe ale legislației” din Raportul COM(2009)709 final menționat mai sus. [4] Strategia UE în materie de droguri (2005-2012), aprobată de Consiliul European din noiembrie 2004 (15074/04 CORDROGUE 77 San 187 ENFOPOL 187 RELEX 564). [5] Planul de acțiune al UE în materie de droguri pentru perioada 2009-2012 (2008/C 326/09). [6] În plus, Strategia UE în materie de droguri completează aceste două dimensiuni principale cu trei teme orizontale: coordonare; cooperarea internațională și schimbul de informații: cercetarea și evaluarea. [7] Pentru mai multe detalii, a se vedea http://ec.europa.eu/justice/newsroom/anti-drugs/opinion/111027_en.htm. [8] Articolul 168 din TFUE (Tratatul privind funcționarea Uniunii Europene). [9] A se vedea articolul 67 din TFUE. [10] A se vedea nota de subsol 1. [11] Concluziile Consiliului privind funcționarea și implementarea legislației UE privind precursorii de droguri – cea de-a 3016a reuniune de la Bruxelles a Consiliului Competitivitate, 25 mai 2010. [12] Raportul privind evaluarea impactului poate fi consultat la următoarea adresă: http://ec.europa.eu/governance/impact/ia_carried_out/cia_2012_en.htm. [13] JO C , , p. .. [14] JO C , , p… [15] JO L 47, 18.2.2004, p. 1. [16] Raportul Comisiei către Consiliu și Parlamentul European în temeiul articolului 16 din Regulamentul (CE) nr.273/2004 al Parlamentului European și al Consiliului din 11 februarie 2004 și al articolului 32 din Regulamentul (CE) nr. 111/2005 al Consiliului, privind punerea în aplicare și funcționarea legislației comunitare în materie de monitorizare și control al comerțului cu precursori de droguri, COM(2009)709final. [17] JO L 184, 17.7.1999, p. 23. [18] JO L 200, 22.07.2006, p. 11. [19] JO L 55, 28.2.2011, p. 13. [20] JO L 311, 28.11.2001, p. 67. [21] JO L 124, 20.5.2003, p. 36. [22] JO L 281, 23.11.1995, p. 31. [23] JO L 8, 12.1.2001, p. 1. [24] JO L 22, 26.1.2005, p. 1. [25] ABM: gestionarea pe activități – ABB: stabilirea bugetului pe activități. [26] Astfel cum este menționat la articolul 49 alineatul (6) litera (a) sau (b) din Regulamentul financiar. [27] Raportul Comisiei către Consiliu și Parlamentul European în temeiul articolului 16 din Regulamentul (CE) nr. 273/2004 al Parlamentului European și al Consiliului din 11 februarie 2004 și al articolului 32 din Regulamentul (CE) nr. 111/2005 al Consiliului, privind punerea în aplicare și funcționarea legislației comunitare în materie de monitorizare și control al comerțului cu precursori de droguri COM(2009)709 final, disponibil la adresa următoare: http://eur‑lex.europa.eu/LexUriServ/LexUriServ.do?uri=COM:2009:0709:FIN:en:PDF. [28] Pentru informații suplimentare, a se vedea Secțiunea 4.2.1. „Puncte forte și puncte slabe ale legislației” din Raportul COM(2009)209 menționat mai sus. [29] Explicațiile privind modurile de gestionare și trimiterile la Regulamentul financiar sunt disponibile pe site-ul BudgWeb: http://www.cc.cec/budg/man/budgmanag/budgmanag_en.html [30] Astfel cum este menționat la articolul 185 din Regulamentul financiar. [31] Dif. = credite diferențiate / Nedif. = credite nediferențiate. [32] AELS: Asociația Europeană a Liberului Schimb. [33] Țările candidate și, după caz, țările potențial candidate din Balcanii Occidentali. [34] Anul N este anul în care începe punerea în aplicare a propunerii/inițiativei. [35] Costuri prevăzute, de asemenea, după 2020, din cauza naturii proiectului (întreținerea bazei de date). [36] Asistență tehnică și/sau administrativă și cheltuieli de sprijin pentru punerea în aplicare a programelor și/sau a acțiunilor UE (fostele linii „BA”), cercetare indirectă și cercetare directă. [37] Deocamdată nu este disponibilă nicio informație privind realizările întrucât proiectul pilot privind baza de date europeană nu a fost încă lansat. [38] Realizările se referă la produsele și serviciile care vor fi furnizate (de exemplu, numărul de schimburi de studenți finanțate, numărul de km de drumuri construiți etc.). [39] Conform descrierii din secțiunea 1.4.2. „Obiectiv(e) specific(e)…” [40] Asistența tehnică și/sau administrativă și cheltuieli de sprijin pentru punerea în aplicare a programelor și/sau a acțiunilor UE (fostele linii „BA”), cercetare indirectă și cercetare directă. [41] AC = agent contractual; INT = personal pus la dispoziție de agenții de muncă temporară („Intérimaire”); JED = „Jeune Expert en Délégation” (expert tânăr în delegații), AL = agent local; END = expert național detașat. [42] Sub plafonul pentru personal extern din credite operaționale (fostele linii „BA”). [43] În special pentru fonduri structurale, Fondul european agricol pentru dezvoltare rurală (FEADR) și Fondul european pentru pescuit (FEP). [44] A se vedea punctele 19 și 24 din Acordul interinstituțional. [45] În ceea ce privește resursele proprii tradiționale (taxe vamale, cotizațiile pentru zahăr), sumele indicate trebuie să fie sume nete, și anume sume brute după deducerea a 25 % pentru costuri de colectare.